**Užsienietis yra Australijos, Japonijos, Jungtinės Karalystės, JAV, Kanados, Naujosios Zelandijos, Pietų Korėjos pilietis, kuris ketina dirbti ar užsiimti kita teisėta veikla Lietuvos Respublikoje (UTPĮ 40 str. 1 d. 16 p.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**. *Prašymas pateikiamas per Lietuvos migracijos informacinę sistemą (MIGRIS);***

** galiojantis kelionės dokumentas (pasas);**

** *kai užsienietis dirba arba ketina dirbti pagal darbo sutartį* – darbo sutartis arba darbdavio įsipareigojimas jį įdarbinti pagal darbo sutartį**;

** *kai užsienietis yra Juridinių asmenų registre įregistruoto privačiojo juridinio asmens (įmonė), kuris vykdo steigimo dokumentuose nurodytą veiklą Lietuvos Respublikoje, dalyvis ar vadovas ir jo atvykimo tikslas yra darbas toje įmonėje*:**

* ***jeigu nuo įmonės įsteigimo dienos nėra praėję vieneri finansiniai metai,*  dokumentai, patvirtinantys, kad įmonė vykdo steigimo dokumentuose nurodytą veiklą Lietuvos Respublikoje.**

 **Įmonės veiklą gali patvirtinti šie dokumentai:**

* **dokumentai apie įmonės buveinės vietą (pvz., patalpų nuomos sutartis);**
* **ne daugiau kaip 10 įmonės ūkinę komercinę veiklą patvirtinančios sutartys1;**
* **jeigu įmonės veiklai vykdyti reikalingi atitinkami leidimai ar licencijos, tai šie leidimai;**
* **įmonės ūkines operacijas ir ūkinius įvykius pagrindžiantys dokumentai (pvz., šios įmonės banko sąskaitos išrašas, sąskaitos-faktūros, kasos pajamų bei išlaidų orderiai);**
* **įmonės ūkinių operacijų ir ūkinių įvykių apskaitos registrai (pvz., Didžioji knyga, operacijų žurnalas);**
* **kiti;**
* **VĮ Registrų centrui pateikti dokumentai**(Migracijos departamentas iš VĮ Registrų centro gaus patys):

 **– įmonės finansinės ataskaitos (balansas, nuosavo kapitalo pokyčių ataskaita)**, jeigu nuo įmonės įsteigimo dienos yra praėję vieneri finansiniai metai;

**– dokumentai, kad užsienietis yra įmonės dalyvis ar vadovas**;

* **dokumentas, patvirtinantis, kad užsieniečio atvykimo tikslas yra darbas įmonėje (darbo sutartis);**

 ***kai užsienietis užsiima kita teisėta veikla ar ketina užsiimti kita teisėta veikla, įskaitant individualią veiklą, kaip ji apibrėžiama Lietuvos Respublikos gyventojų pajamų mokesčio įstatyme*2*,*** – **tai patvirtinantys dokumentai (pvz., dokumentas, patvirtinantis, kad užsienietis užsiima ar ketina užsiimti atlikėjo, sporto ar religine veikla arba savanoriška veikla kaip Europos Sąjungos ar jos valstybių narių pripažįstamų savanoriškos veiklos programų dalyvis, žurnalisto akreditavimo kortelė, dokumentas, patvirtinantis, kad užsienietis vykdo ar ketina vykdyti bendras su užsienio valstybėmis vyriausybines programas, verslo liudijimas, individualios veiklos pažyma, užsieniečio pasirašytas teisėtos veiklos, kuria jis ketina užsiimti, aprašymas)**;

** *kai užsienietis ketina dirbti ar užsiimti reglamentuojama profesine veikla*3** – **dokumentas, patvirtinantis, kad jis atitinka Lietuvos Respublikos teisės aktuose nustatytas sąlygas užsiimti reglamentuojama profesine veikla;**

**** [**dokumentas, patvirtinantis, kad užsienietis turi pakankamai lėšų ir (ar) gauna reguliarių pajamų, kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**, pvz., *banko pažyma*1 ar *darbo sutartis*.** **Pragyvenimo lėšų dydis yra 1 minimali mėnesinė alga per mėnesį. Lėšų turi pakakti visam prašomo leidimo laikinai gyventi galiojimo laikotarpiui arba bent vieneriems metams;**

** užsieniečio pasižadėjimas, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 7 kvadratiniai metrai;**

** jeigu užsienietis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus, *nebuvo teistas*:** **užsieniečio *patvirtinimas pildant prašymą per MIGRIS*, kad jis šioje (šiose) užsienio valstybėje (-ėse) nebuvo teistas;**

**arba**

 **jeigu užsienietis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus, *buvo teistas*: šios (šių) užsienio valstybės (-ių) kompetentingos (-ų) institucijos (-ų) išduotą (-as) galiojančią (-ias) pažymą (-as), patvirtinančią (-ias), kad jis šioje (-iose) valstybėje (-ėse) buvo teistas, (teistumo pažyma), kuri turi būti išduota ne anksčiau kaip prieš 6 mėnesius iki prašymo išduoti leidimą priėmimo dienos. Teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta1;**

 ** sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba *bent vienerius metus* 1.**

**Sveikatos draudimo nereikia, jeigu už užsienietį bus mokamos (mokamos) privalomojo sveikatos draudimo įmokos.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu vizito laiku į Migracijos departamentą pateikti dokumentų ir biometrinių duomenų.**

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

Patikrinau, ar pateikti visi reikiami dokumentai dėl leidimo laikinai gyventi išdavimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**1**Užsienyje išduoti dokumentai turi būti turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos**.**

**2Individuali veikla** – savarankiška veikla, kuria versdamasis gyventojas siekia gauti pajamų ar kitokios ekonominės naudos per tęstinį laikotarpį:

1) savarankiška bet kokio pobūdžio komercinė arba gamybinė veikla, išskyrus nekilnojamųjų pagal prigimtį daiktų pardavimo ir (ar) nuomos veiklą, taip pat finansinių priemonių sandorius;

2) savarankiška kūryba, mokslinė, profesinė ir kita panašaus pobūdžio savarankiška veikla;

3) savarankiška sporto veikla;

4) savarankiška atlikėjo veikla.

**3Reglamentuojamos profesijos –** advokatas; akušeris; architektas; auklėtojas; bankroto administratorius; bendrosios praktikos slaugytojas; biomedicinos technologas; burnos higienistas;  dantų technikas; dietistas; ergoterapeutas; gidas; gydytojo odontologo padėjėjas; išplėstinės praktikos slaugytojas; kineziterapeutas; logopedas; masažuotojas; medicinos gydytojas; mokyklos psichologas; mokytojas; odontologas; patentinis patikėtinis; privatus detektyvas; profesijos mokytojas; restauratorius; restruktūrizavimo administratorius; socialinis darbuotojas; socialinis pedagogas; specialusis pedagogas; statybos inžinierius; surdopedagogas; tiflopedagogas; turto arba verslo vertintojas; vaistininkas; vaistininko padėjėjas (farmakotechnikas); veterinarijos felčeris; veterinarijos gydytojas.

**4Teistumo pažyma**, kurioje nurodyta, kad užsienietis buvo teistas, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.

 Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:

* Ukrainoje, Rusijoje, Estijoje, Latvijoje ar Moldovoje;
* Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;
* užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.